L 132/18 Jurnalul Oficial al Uniunii Europene 29.5.2009 (Acte adoptate în temeiul Tratatului UE) ACTE ADOPTATE ÎN TEMEIUL TITLULUI V DIN TRATATUL UE DECIZIA COMITETULUI POLITIC ȘI DE SECURITATE EUPOL COPPS/1/2009 din 27 mai 2009 privind instituirea Comitetului contribuitorilor la Misiunea de Poliţie a Uniunii Europene pentru teritoriile palestiniene (EUPOL/COPPS) (2009/412/PESC) COMITETUL POLITIC ȘI DE SECURITATE, având în vedere Tratatul privind Uniunea Europeană, în special articolul 25 alineatul (3), având în vedere Acţiunea comună 2005/797/PESC a Consiliului din 14 noiembrie 2005 privind Misiunea de Poliţie a Uniunii Europene pentru teritoriile palestiniene (EUPOL COPBS) (), în special articolul 12 alineatul (3), întrucât: (1)  Prin articolul 12 alineatul (3) din Acţiunea comună 2005/797|PESC, Consiliul a autorizat Comitetul politic şi de securitate (COPS) să adopte deciziile relevante privind instituirea unui Comitet al contribuitorilor pentru EUPOL COPPS. (2) Condluziile Consiliului European de la Găteborg din 15 şi 16 iunie 2001 au stabilit principiile fundamentale şi modalitățile privind contribuțiile statelor terțe la misiunile de poliție. La 10 decembrie 2002, Consiliul a aprobat documentul intitulat „Consultări şi modalități referitoare la contribuția statelor nemembre ale UE la operațiile civile ale UE de gestionare a crizelor”, care a stat la baza dezvoltării ulterioare a mecanismelor de participare a statelor terțe la operațiile civile de gestionare a crizelor, inclusiv prin crearea unui Comitet al contribuitorilor. (3) Comitetul contribuitorilor EUPOL COPPS ar trebui să joace un rol esențial în cadrul gestionării curente a misiunii. Ar trebui să constituie principalul forum de () JO L 300, 17.11.2005, p. 65. dezbatere a tuturor problemelor referitoare la gestionarea curentă a misiunii. COPS, care exercită controlul politic şi conducerea strategică a misiunii, ar trebui să țină seama de opiniile Comitetului contribuitorilor, DECIDE: Articolul 1 Instituire Prin prezenta decizie se instituie un Comitet al contribuitorilor (CoC) pentru Misiunea de Poliţie a Uniunii Europene pentru teritoriile palestiniene (EUPOL COPPS). Articolul 2 Funcții (1) CoC poate exprima opinii. COPS ține seama de aceste opinii şi exercită controlul politic şi conducerea strategică a misiunii. (2)  Mandatul CoC este stabilit în documentul intitulat „Consultări și modalități referitoare la contribuția statelor nemembre ale UE la operațiile civile ale UE de gestionare a crizelor”. Articolul 3 Compunerea (1) Toate statele membre au dreptul de a fi prezente la discuțiile CoC. Cu toate acestea, doar statele contribuitoare participă la gestionarea curentă a misiunii. La reuniunile CoC pot lua parte reprezentanți ai statelor terţe care participă la misiune. De asemenca, la reuniunile CoC poate lua parte și un reprezentant al Comisiei Comunităților Europene.